CELEX: 32013D0281
Language: fi
Date: 2013-06-11 00:00:00
Title: 2013/281/EU: Komission täytäntöönpanopäätös, annettu 11 päivänä kesäkuuta 2013 , Amerikan yhdysvaltojen tilintarkastajiin ja tilintarkastusyksiköihin Euroopan parlamentin ja neuvoston direktiivin 2006/43/EY nojalla sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta (tiedoksiannettu numerolla C(2013) 3404)  ETA:n kannalta merkityksellinen teksti

13.6.2013   
            
            
               FI
            
            
               Euroopan unionin virallinen lehti
            
            
               L 161/8
            
         KOMISSION TÄYTÄNTÖÖNPANOPÄÄTÖS,
   annettu 11 päivänä kesäkuuta 2013,
   Amerikan yhdysvaltojen tilintarkastajiin ja tilintarkastusyksiköihin Euroopan parlamentin ja neuvoston direktiivin 2006/43/EY nojalla sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta
   (tiedoksiannettu numerolla C(2013) 3404)
   (ETA:n kannalta merkityksellinen teksti)
   (2013/281/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tilinpäätösten ja konsolidoitujen tilinpäätösten lakisääteisestä tilintarkastuksesta, direktiivien 78/660/ETY ja 83/349/ETY muuttamisesta sekä neuvoston direktiivin 84/253/ETY kumoamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/43/EY (1) ja erityisesti sen 46 artiklan 2 kohdan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 2006/43/EY 45 artiklan 1 kohdan mukaisesti jäsenvaltioiden toimivaltaisten viranomaisten on rekisteröitävä kaikki tilintarkastajat ja tilintarkastusyksiköt, jotka laativat tilintarkastuskertomuksen sellaisten tiettyjen yhtiöiden tilinpäätöksestä tai konsolidoidusta tilinpäätöksestä, jotka on perustettu unionin ulkopuolella ja joiden siirtokelpoisia arvopapereita on otettu kaupankäynnin kohteeksi säännellyillä markkinoilla unionissa. Direktiivin 2006/43/EY 45 artiklan 3 kohdassa edellytetään, että jäsenvaltioiden on sovellettava tällaisiin tilintarkastajiin ja tilintarkastusyksiköihin valvonta-, laadunvarmistus-, tutkinta- ja seuraamusjärjestelmiään.
            
         
               (2)
            
            
               Tiettyjen kolmansien maiden tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta ja tiettyjen kolmansien maiden tilintarkastajien ja tilintarkastusyksiköiden tilintarkastustoimintaa koskevasta siirtymäajasta Euroopan unionissa 19 päivänä tammikuuta 2011 annetussa komission päätöksessä 2011/30/EU (2) katsottiin, että Amerikan yhdysvaltojen tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät vastaavat jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä.
            
         
               (3)
            
            
               Päätöksen 2011/30/EU soveltaminen päättyy 31 päivänä heinäkuuta 2013. Sen vuoksi järjestelmien vastaavuutta on tarpeen arvioida uudelleen.
            
         
               (4)
            
            
               Ennen päätöksen 2011/30/EU hyväksymistä komissio arvioi Amerikan yhdysvaltojen tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien vastaavuutta. Arviointi tehtiin Euroopan tilintarkastajien valvontaelinten asiantuntijaryhmän avustuksella. Amerikan yhdysvaltojen tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät arvioitiin noudattaen direktiivin 2006/43/EY 29, 30 ja 32 artiklassa esitettyjä perusteita, jotka koskevat jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä. Jäsenvaltioiden ja Amerikan yhdysvaltojen tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien välisen yhteistyön perimmäisenä tavoitteena olisi oltava tilanne, jossa osapuolten valvontajärjestelmiä kohtaan vallitsee keskinäinen luottamus järjestelmien vastaavuuden perusteella.
            
         
               (5)
            
            
               Amerikan yhdysvaltojen tilintarkastajiin ja tilintarkastusyksiköihin soveltamissa valvonta-, laadunvarmistus-, tutkinta- ja seuraamusjärjestelmissä noudatettavat säännöt vastaavat direktiivin 2006/43/EY 29, 30 ja 32 artiklassa esitettyjä sääntöjä. Amerikan yhdysvaltojen toimivaltaiset viranomaiset aikovat kuitenkin arvioida tarkemmin jäsenvaltioiden tilintarkastusalan valvontajärjestelmiä ennen kuin ne päättävät, luottavatko ne jäsenvaltioiden toimivaltaisten viranomaisten harjoittamaan valvontaan.
            
         
               (6)
            
            
               Tämän vuoksi Amerikan yhdysvaltojen tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä olisi tarkasteltava uudelleen sen arvioimiseksi, miten keskinäisen luottamuksen saavuttamisessa on edistytty. Näistä syistä tämän päätöksen soveltamisajan olisi oltava rajallinen.
            
         
               (7)
            
            
               Kun komissio on hyväksynyt päätöksen, jolla kolmannen maan tai alueen tilintarkastajiin ja tilintarkastusyksiköihin sovellettavat valvonta-, laadunvarmistus-, tutkinta- ja seuraamusjärjestelmät katsotaan vastaaviksi direktiivin 2006/43/EY 46 artiklan 1 kohdassa mainituissa tarkoituksissa, jäsenvaltiot voivat vastavuoroisuuteen perustuen poiketa 45 artiklan 1 ja 3 kohdassa asetetuista vaatimuksista tai muuttaa niitä kyseisen kolmannen maan tai alueen tilintarkastajien ja tilintarkastusyksiköiden osalta. Ehdot, joiden mukaisesti 45 artiklan 1 ja 3 kohdassa asetetuista vaatimuksista poiketaan tai joiden mukaisesti niitä muutetaan, on vahvistettava direktiivin 2006/43/EY 46 artiklan 3 kohdassa tarkoitetussa jäsenvaltion ja kyseisen kolmannen maan tai alueen välisessä yhteistyöjärjestelyssä ja ilmoitettava komissiolle.
            
         
               (8)
            
            
               Jos Amerikan yhdysvalloissa perustetun yhtiön siirtokelpoisia arvopapereita otetaan kaupankäynnin kohteeksi säännellyillä markkinoilla jossakin jäsenvaltiossa muttei Amerikan yhdysvalloissa, jäsenvaltioiden olisi varmistettava, että Amerikan yhdysvaltojen kanssa sovitut yhteistyöjärjestelyt kattavat kaikki tällaisen yrityksen tilinpäätöksiin liittyvät tilintarkastustoimeksiannot, jotta voidaan määrittää, mitä valvonta-, laadunvarmistus-, tutkinta- ja seuraamusjärjestelmiä näiden yhtiöiden tilintarkastajiin sovelletaan. Jos tällaiset tilintarkastustoimeksiannot annetaan jonkin muun jäsenvaltion tilintarkastajalle tai tilintarkastusyksikölle, jäsenvaltioiden olisi tehtävä yhteistyötä sen varmistamiseksi, että jommankumman jäsenvaltion valvonta-, laadunvarmistus-, tutkinta- ja seuraamusjärjestelmät kattavat kyseisen tilintarkastustoimeksiannon.
            
         
               (9)
            
            
               Tämä siirtymäjärjestely ei saisi estää jäsenvaltioita ryhtymästä yksittäisiä laaduntarkastuksia koskeviin yhteistyöjärjestelyihin jäsenvaltion toimivaltaisten viranomaisten ja Amerikan yhdysvaltojen toimivaltaisten viranomaisten välillä.
            
         
               (10)
            
            
               Tämän päätöksen ei pitäisi rajoittaa mahdollisia lopullisia vastaavuuspäätöksiä, joita komissio voi hyväksyä direktiivin 2006/43/EY 47 artiklan 3 kohdan nojalla.
            
         
               (11)
            
            
               Siirtymäjärjestelyjen toimintaa olisi seurattava, ja Amerikan yhdysvaltojen toimivaltaisten viranomaisten edistymistä olisi tutkittava. Siirtymäajan päätyttyä olisi hyväksyttävä päätös Amerikan yhdysvaltojen tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien vastaavuudesta. Olisi tarkasteltava, ovatko jäsenvaltiot kohdanneet vaikeuksia saada Amerikan yhdysvaltojen toimivaltaiset viranomaiset tunnustamaan tilintarkastajiinsa ja tilintarkastusyksiköihinsä sovellettavat valvonta-, laadunvarmistus-, tutkinta- ja seuraamusjärjestelmät vastaaviksi.
            
         
               (12)
            
            
               Tässä päätöksessä säädetyt toimenpiteet ovat direktiivin 2006/43/EY 48 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Sovellettaessa direktiivin 2006/43/EY 46 artiklan 1 kohtaa Amerikan yhdysvaltojen tilintarkastajiin ja tilintarkastusyksiköihin sovellettavien valvonta-, laadunvarmistus-, tutkinta- ja seuraamusjärjestelmien katsotaan vastaavan jäsenvaltioiden tilintarkastajiin ja tilintarkastusyksiköihin sovellettavia valvonta-, laadunvarmistus-, tutkinta- ja seuraamusjärjestelmiä.
   2 artikla
   Edellä oleva 1 artikla ei vaikuta yksittäisiä laaduntarkastuksia koskeviin yhteistyöjärjestelyihin jäsenvaltion toimivaltaisten viranomaisten ja Amerikan yhdysvaltojen toimivaltaisten viranomaisten välillä edellyttäen, että tällainen järjestely täyttää komission täytäntöönpanopäätöksen 2013/280/EU (3) 2 artiklassa vahvistetut perusteet eikä rajoita direktiivin 2006/43/EY 47 artiklan 3 kohdan mukaisen päätöksen hyväksymistä.
   3 artikla
   Tätä päätöstä sovelletaan 1 päivästä elokuuta 201331 päivään heinäkuuta 2016.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä kesäkuuta 2013.
      
         
            Komission puolesta
         
         Michel BARNIER
         
            Komission jäsen
         
      
   
   
      (1)  EUVL L 157, 9.6.2006, s. 87.
   
      (2)  EUVL L 15, 20.1.2011, s. 12.
   
      (3)  Katso tämän virallisen lehden sivu 4.